“એ પીનો ક્યાંથી અને કઈ રીતે આવી એ તપાસ સુધી તો કદાચ તમે જાતે જ પંહોચી ચુક્યા હશો… પણ હવે તમને એક પ્રશ્ન એ પણ થશે જ કે, જો મેં ધરમને કાગળ ગળી જવાનું કહ્યું હતું તો એ વાત અહીં ઉલ્લેખવાની શું જરૂર…! પણ એ પાછળ કદાચ મારામાં હજી સુધી રહેલી માનવતા જ ગણી લો…! ધરમને કાગળ ગળી જવાનું મેં એટલા માટે કહ્યું કે જેથી કરી કેસ જ પૂરેપૂરો ગૂંચવાઈ જાય…! પણ ઘરે આવ્યા બાદ મને લાગ્યું કે અમારે જે કરવું હતું એ થશે જ, તો પછી શા માટે મારે બીજો માટે તકલીફો ઉભી કરવી…! માટે જ મેં આ સ્યુસાઈડ નોટ લખવાનું નક્કી કર્યું, જેથી કરી તમે આ કેસ સોલ્વ કરી શકો..!